ஐநூறு மில்லியன் மக்கள் தொகையைக் கொண்ட உலகின் மிகப் பெரிய பொருளாதாரக் கூட்டமைப்பும் சந்தையுமான ஐரோப்பிய ஒன்றிய நாடுகளில் முன்னணி நாடு ஜேர்மனியாகும். பெரும் பொருளாதாரச் சரிவை எதிர் கொண்ட இத்தாலி, ஸ்பெயின், கிரேக்கம், சைப்பிரஸ் ஆகிய நாடுகளுக்கு ஜேர்மனி கைகொடுத்து உதவியது. யூரோ நாணயம் இல்லாமல் போவதில் இருந்து பாதுகாக்க ஜேர்மனி பெரிதும் உதவிக் கொண்டிருக்கிறது. இதற்குப் பதிலாக ஜேர்மனி எதை எதிர்பார்க்கிறது?